Viikko 3

Tehtävä: Terveyden ja hyvinvoinnin laitoksen tiedotteet

Etsi netistä ja lue THL:n tiedotteet:

Ensimmäinen opiskelijaruokasuositus toiselle asteelle korostaa terveyttä, kestäviä ruokavalintoja ja yhteisöllisyyttä – THL 10.10.2019

ja

Lapset ja nuoret ovat tyytyväisiä elämäänsä ja viihtyvät koulussa – opiskelusta pitävät etenkin ammattioppilaitosten pojat – THL 17.9.2019

Tee kummastakin viisi sellaista kysymystä, joihin pystyy vastaamaan tiedotteen perusteella. Tee laajempia kysymyksiä, joihin ei voi vastata vain yhdellä tai kahdella sanalla.

Pohdi, olivatko tekstit erilaisia. Kummasta oli helpompi tehdä laajoja kysymyksiä? Miksi?

Tehtävä: Novellianalyysi Juha Itkonen – ”Kaupankäyntiä” Novellikokoelmasta Huolimattomia unelmia. 2018.

Etsi novelli käsiisi kirjastosta tai netistä.

Kuvaile novellin isää ja poikaa. Millaisia he ovat? Millainen heidän suhteensa on? Miten se muuttuu novellissa?

Tulkitse novellin nimeä Kaupankäyntiä . Mitä kirjailija haluaa nimellä sanoa? Miten se liittyy novellin tapahtumiin?

Mitä ajattelet kirjailijan tarkoittavan novellillaan? Mitä hän haluaa kertoa maailmasta?